jkorsvik/nowiki_second_scrape_merged huggingface dataset:
Kyrkjetangen

Kyrkjetangen er en vei, en badeplass og et friluftslivsområde ved Nordåsvannet i Bønes, Bergen. 
Veien Kyrkjetangen er en blindvei som går sørover fra Bønesstranden fram til friluftsområdet Kyrkjetanmgen ved Nordåsvannet.
Friluftslivsområdet ligger på 48 dekar og eies av BOF. Område er tilrettelagt toaletter og parkeringsplass med plass for 130 biler, men 30 plasser ble gjort utilgjengelig for offentligheten grunnet dets hyppige bruk av bobiler, som er ulovlig. Kyrkjetangen blir ofte brukt av fiskere og turgåere året rundt, men om sommeren brukes den mest for bading. Samt mange andre strender i Bergen, brukes Kyrkjetangen til russefeiring i mai-måneden, spesielt 16 mai. 


== Historie ==
Badeplassens grunnleggelse er ukjent, men område har blitt brukt til rekreasjonsformål i vel over 50 år. 

Fra 1973 ble en parsell opp til Kyrkjetangen kalt Nesvegen innlemmet i friluftslivsområde.
I desember 2010 ble det oppdaget to lik i en avlåst bil på parkeringsplassen på Kyrkjetangen. Likene skal ha vært av en mann (42) og en kvinne (32). Dødsårsaken ble diskutert av politiet, hvorav selvmord og drap skal ha blitt nevnt, men de kom ikke med en endelig konklusjon.
I  februar 2015 ble det funnet en hodeskalle av en tilfeldig turgåer på Kyrkjetangen. Kraniet ble funnet i jordmasser under og ble senere dateres til å være opptil mot 9000 år gammel. Hodeskallen er mest sannsynlig det eneste som er igjen etter en urgammel begravelse på stedet. 


== Navn ==

Kyrkjetangen fikk sitt navn av bønder fra Fyllingsdalen som oppbevarte båtene sine her når de skulle til Birkeland kirke ved Nesttun. 


== Referanser ==
Nukleoid

Nukleoider er i prokaryote celler den region i cytoplasmaen der cellens arveanlegg (DNA) er å finne, ettersom prokaryote celler i motsetning til eukaryote mangler cellekjerne.
Vággečearru

Vággečearru (nordsamisk) er et fjell i Tana kommune i Finnmark. Det ligger vest på Varangerhalvøya, og rundt 8 kilometer øst for Stangenestind. Det har en høyde på 570 meter over havet.


== Referanser ==
Kristian Åtland

Kristian Åtland (født 1967 i Flekkefjord) er en norsk statsviter, russlandsforsker og tidligere diplomat. Han er sjefsforsker ved Forsvarets forskningsinstitutt (FFI) og professor II ved Nord universitet.


== Utdannelse ==
Åtland studerte russisk, historie og øststatskunnskap, og ble cand.philol. ved UiO i 1994. I 2009 tok han doktorgrad i statsvitenskap ved UiT med avhandlingen The European Arctic in Soviet and Russian Security Policy, 1987–2007. Åtland har gått Utenriksdepartementets aspirantkurs og sjefskurset ved Forsvarets høgskole.


== Yrkesliv ==
Fra 1994 til 2002 var han ansatt i Utenriksdepartementet. Han var konsulent i Politisk avdeling/Russlandskontoret, ambassadesekretær ved ambassaden i Kiev og konsul i San Francisco.   
I 2002 ble han ansatt som forsker ved Forsvarets forskningsinstitutt (FFI), med forskningsområde Russland og russisk sikkerhetspolitikk, og med et særlig fokus på nordområdene og Arktis. Han har også forsket på Ukraina og andre deler av det postsovjetiske området.   
I periodene 2007–2008 og 2019–2020 var han gjesteforsker ved University of California, Berkeley.  


== Referanser ==
Kven kan seia ut den gleda

«Kven kan seia ut den gleda» er en salme skrevet av Lars Oftedal i 1892. Melodien er en folketone fra Setesdal.
Salmen ble i 1927 oversatt til nynorsk av Anders Hovden. Det opprinnelige navnet til salmen er «Hvem kan sie ut den lykke», og hadde da sju vers. Da salmen skulle bli tatt med i Sangboken, ble den oversatt fra bokmål til nynorsk av Hovden, og de tre siste versene ble strøket og ikke tatt med i den nynorske versjonen.
Salmen ble skrevet under en tung tid. Elseth skriver at «gråten og smerten var min mat og drikke den utslagne dag og de fleste netter var våkenetter». Opprinnelig var den en bryllupssang.Det var lenge ukjent hvem som hadde skrevet sangen. Under arbeidet med å finne ut hvem hadde skrevet sangen ble det kjent at en kjent prest hadde hørt at i Amerika ble sangen kalt for Oftedal-sangen. Dette kunne da bety to ting; enten at den var blitt skrevet av Oftedal, eller at den sto i Oftedal-boka «Basunrøst og Harpetoner». Det viste seg at i en utgave av «Basunrøst og Harpetoner» fra 1893 at Oftedal skrev sangen 10. september 1892. Oftedal skrev da sangen til samme seks versemål som salmen «O, hvor salig det skal blive!».


== Tekst ==


== Publisert i ==
Evangelietoner (1979) som nummer 360
Norsk Salmebok (1984) som nummer 377 under temaet «Lydighet og etterfølgelse»
Norsk salmebok 2013 som nummer 419 under temaet «Hengivelse og etterfølgelse»
Syng for Herren (1983) som nummer 361 under temaet «Guds omsorg, tro og tillit»


== Referanser ==
Bodø Bauta Løpeklubb

Bodø Bauta Løpeklubb (Bodø Bauta) er en løpeklubb i Bodø. Klubben ble offisielt stiftet 19.03.2019 etter å ha fungert som en uorganisert gruppering av løpere i noen år. Klubben kjennetegnes av sine lyseblå løpeplagg.
Bodø Bauta har i all hovedsak fokus på breddeidrett, og målet for klubben er å spre løpeglede i Bodø. Klubben organiserer løpere innen alle distanser fra mellomdistanse og opp til ultraløp. Medlemmer av klubben er sterkt delaktige på den lokale løpekarusellen Gampen og på stevner og løp i regi av Bodø Friidrettsklubb, Bodø Run Festival, m.m.
Klubbens logo er laget av tidligere trommeslager i Kråkesølv, Thomas Litangen.


== Navn ==
Navnet Bodø Bauta Løpeklubb er både en referanse til bodøbandet Kråkesølv (hvor to av bandmedlemmene også er ivrige medlemmer av klubben) og låten «Stødig som en bauta» (Alle gode ting, 2012), samt de kjente bautasteinene på Skarhaugen som ligger i hjertet av det populære løpe- og turområdet Rønvikjordene/Maskinisten i Bodø.


== Årets Bauta ==
Årets Bauta er en hedersbetegnelse som deles ut på klubbens årsmøte.

2021: Morten Tokle
2022: Jill-Torun Mortensen


== Referanser ==


== Eksterne lenker ==
www.bodobauta.no - Klubbens hjemmeside
Bhagwati Singh

Shri Bhagwati Singh (død 4. april 2021 i Bakshi Ka Talab i Uttar Pradesh  i India) var en indisk politiker fra Samajwadi Party.


== Biografi ==
Han var folkevalgt medlem av Uttar Pradesh Legislative Assembly fra 1977 til 2003. Han satt i Indias parlament som representant fra Uttar Pradesh i Rajya Sabha fra 2004 til 2010.
Bhagwati Singh opprettet et college ved navn Chandra Bhanu Gupt Krishi Mahavidyalaya i Bakshi Ka Talab ved Lucknow.Han døde den 4. april 2021 i en alder av 88 år under sitt besøk til Chandra Bhanu Gupta Krishi Mahavidyalaya i Bakshi Ka Talab av covid-19.


== Referanser ==


== Eksterne lenker ==
Profile on Rajya Sabha website
Lars Ranthe

Lars Kristian Ranthe (født 1969 i København ) er en dansk skuespiller.
Han startet sin karriere som skuespiller i begynnelsen av 1980-årene i filmen Gummi-Tarzan og TV-serien 
Crash-Truslen fra det sorte hull. Han ble utdannet på Odense Teater, hvor han ble uteksaminert i 1998. På scenen markerte han seg første gang året etter i Jon Fosses Mor og barn på Rialto Teatret.Deretter medvirket han i filmer som Se til venstre, der er en Svensker (2003), Forbrydelser (2004), Adams æbler (2005) og i DR1-dramaserien Sommer (2008). Ranthes filmgjennombrudd kom med rollen som skuespilleren Kjeld Petersen i filmen Dirch fra 2011. For denne rollen mottok han Bodilprisen for beste mannlige birolle og Robertprisen for årets mannlige birolle året etter.Andre roller inkluderer Jakten (2012), Skytten (2013), Dicte (2013–2016), Kollektivet (2016), Der kommer en dag (2016) og TV-serien Badehotellet (2013–2021). Ranthe har senere mottatt enda en Robertpris i kategorien Robertprisen for årets mannlige birolle – TV-serie for sin rolle i TV-serien Kriger (2018) samt en Bodil-nominasjon for  filmen Kærlighed og andre katastrofer (2016) og for Kollektivet.Blant Ranthes seneste roller er som Peter i filmen Et glass til fra 2020. Filmen vant Oscar for beste fremmedspråklige film i 2021. Sammen med sine medskuespillere Mads Mikkelsen, Magnus Millang og Thomas Bo Larsen mottok han skuespillerprisen Silver Shell under Filmfestivalen i San Sebastián i Spania for sin innsats i filmen.


== Privatliv ==
Ranthe ble født i København og vokste opp på Vesterbro og Amager. Han har vært gift med skuespiller Christine Albeck Børge siden 1998.


== Referanser ==


== Eksterne lenker ==
(en) Lars Ranthe på Internet Movie Database 
(sv) Lars Ranthe i Svensk Filmdatabas 
(da) Lars Ranthe på Filmdatabasen 
(da) Lars Ranthe på danskefilm.dk 
(da) Lars Ranthe på danskfilmogtv.dk 
(da) Lars Ranthe på Scope 
(fr) Lars Ranthe på Allociné 
(en) Lars Ranthe på AllMovie 
(en) Lars Ranthe hos The Movie Database 
(da) Lars Ranthe hos danskefilmstemmer.dk
Avisåret 2021

Avisåret 2021 er en oversikt over etableringer, nedleggelser, hendelser, prisvinnere og personer med tilknytning til aviser i 2021.


== Hendelser ==
Janne Johannessen ble ny sjefredaktør i Dagens Næringsliv
Kjersti Sortland ble ny sjefredaktør i Stavanger Aftenblad
Jane Johnson ble ny redaksjonssjef (editorial director) i The Times og The Sunday Times
Paul Dacre ble ny sjefredaktør (editor-in-chief) i Daily Mail
David Dillon ble ny redaktør (editor) i Mail on Sunday
Sally Buzbee ble ny executive editor i The Washington Post
Mitch Pugh ble ny executive editor i Chicago Tribune
Drammensavisa DA ble etablert


== Dødsfall ==
Johan Brun, fotograf i Dagbladet
Ola Bernhus, journalist i Aftenposten
Kurt Westergaard, karikaturtegner i Jyllandsposten
Andreas Norland, redaktør i Aftenposten
Landkreis Havelland

Landkreis Havelland [ˈhaːfl̩ˌlant] er en landkrets beliggende vest i den tyske delstaten Brandenburg. Administrasjonsstedet er byen Rathenow.


== Kommuner ==
Amtsfrie byer og kommuner:
Falkensee
Ketzin/Havel
Nauen
Premnitz
Rathenow
Brieselang
Dallgow-Döberitz
Milower Land
Schönwalde-Glien
WustermarkAmt med tilhørende kommuner:

Amt Friesack
Friesack, by
Mühlenberge
Paulinenaue
Pessin
Retzow
Wiesenaue
Amt Nennhausen
Kotzen
Märkisch Luch
Nennhausen
Stechow-Ferchesar
Amt Rhinow
Gollenberg
Großderschau
Havelaue
Kleßen-Görne
Rhinow, Stadt
Seeblick


== Referanser ==


== Eksterne lenker ==
(de) Offisielt nettsted 
(en) Landkreis Havelland – kategori av bilder, video eller lyd på Commons 
(en) Landkreis Havelland – galleri av bilder, video eller lyd på Commons
Jagdish Singh Rana

Jagdish Singh Rana (født 28. august 1954 i Muradnagat i distriktet Saharanpur i Uttar Pradesh i India, død 19. april 2021) var en indisk politiker.
Han var sønn av Harkesh Singh Rana og Krishna Devi. Han tok graden bachelor of arts ved J.V. Jain College i Saharanpur.
Jagdish Singh Rana var medlem av det indiske parlamentet, i det 15. Lok Sabha, som representant for valgkretsen Saharanpur i Uttar Pradesh. Han tilhørte Bahujan Samaj-partiet. Han sluttet seg til Bharatiya Janata Party (BJP) i mai 2016, forut for valgene i 2017.Rana døde 19. april 2021 av covid-19.


== Referanser ==


== Eksterne lenker ==
Official biographical sketch in Parliament of India website
Robert Parker (trener)

Robert Parker (født 24. september 1960, død 20. april 2021) var en amerikansk friidrettstrener for kastøvelsene ved Texas A&M University og University of Texas at El Paso. Han trente frem flere vinnere og medaljører under the årlige amerikanske universitetsmesterskapet. Mest kjent var han som trener for verdensrekordholder i kulestøt, Randy Barnes.


== Friidrettstrener ==


=== Texas A&M University ===
I løpet av sine fire år som trener for Texas A&M var Parker trener for de olympiske mestrene Mike Stulce og Randy Barnes. Høydepunktet var likevel Barnes sine verdensrekorder. 20. januar 1989 satte Barnes sin første rekord under innendørsstevnet Los Angeles Invitational med et støt på 22,66 meter. Året etter, 20. mai 1990 slo Barnes Ulf Timmermanns rekord med 6 centimeter med 23,12 meter under et stevne i Los Angeles.
The 6'4 1/2", 300-pound Barnes leaped in the air, then hugged his coach, Robert Parker (..)


=== University of Texas at El Paso ===
Etter 2 år som trener og lærer ved Highland Park High School i University Park, Dallas, ble Parker ansatt som trener ved University of Texas at El Paso. Der ble han trener for den norske kulestøteren og fire ganger norgesmester, Kjell Ove Hauge, og trente han til andre plass under amerikanske universitetsmesterskapet, i Boise, Idaho 1994. Hauge brøt 20 metersgrensen for første gang med 20,07. Han ble slått av Brent Noon, men slo den fremtidige verdensmesteren John Godina med mer enn 50 cm.Parker flyttet tilbake til Dallas året etter, men fortsatte som trener for Hauge til 1998.


== Referanser ==
Stenbråtenmetoden

Stenbråtenmetoden er en metodikk som brukes for i leseopplæring i den norske skolen. Metoden er utviklet av spesialpedagog Bente Pedersen Dragsland ved Stenbråten skole i Oslo.


== Bakgrunn ==
Dragsland utviklet i årene 2002–2008 flere oppgaver og teknikker for å hjelpe psykisk utviklingshemmede elever til å «knekke lesekoden». Hun arbeidet på Stenbråten skole, der det fantes en egen spesialklasse for barn med ulike typer psykisk utviklingshemming. Mange av disse elevene hadde store problemer med å tilegne seg alfabetet generelt og leseferdigheter spesielt. Dragsland fant at selv elever med store innlæringsproblemer kunne lære å lese dersom man arbeidet systematisk og målrettet sammen med dem. Hun utviklet en læringsstrategi hun kalte «Lesetrappa», som går ut på å sette delmål for utviklingen av elevenes leseferdigheter. Hun har utviklet alt læringsmateriell som per 2021 inngår i Stenbråtenmetodens læringspakke. I 2002 begynte hun også å samarbeide med pedagogen Svein Lindbäck, som har forfattet alt teoretisk materiell som inngår i læringspakken.Fra 2008 har spesialklassen ved Stenbråten skole fått leseundervisning etter metoden som Dragsland hadde utviklet med støtte av Lindbäck. Skolen så at Dragslands metode virket for elevene i spesialklassen, og besluttet å ta i bruk den samme metoden i alle klassene ved skolen. Fra høsten 2014 ligger Stenbråtenmetoden til grunn for leseundervisningen til alle elever ved Stenbråten skole.


== Utbredelse ==
Etter hvert spredte kunnskapen om og bruken av Stenbråtenmetoden seg til andre miljøer. Autismeforeningen startet å supplere sitt læringsmateriell med elementer fra Stenbråtenmetoden. Andre osloskoler har tatt i bruk metoden, deriblant Furuset skole og Abildsø skole. Stenbråtenmetoden inngikk allerede i 2014 i porteføljen til Osloskolenes felles Pedagogisk-psykologisk tjeneste (PPT). I 2017 ble det publisert en forskningsrapport om språkstimulering i undervisningstilbudet til barn med Downs syndrom. Forskerne fant at Stenbråtenmetdoen var i bruk blant 5 % av respondentene i en undersøkelse blant pedagoger som jobbet med personer med Downs syndrom.


== Referanser ==
Juhani Ojala

Juhani Ojala (født 19. juni 1989) er en finsk fotballspiller som spiller for den skotske klubben Motherwell FC.


== Referanser ==


== Eksterne lenker ==
(en) Juhani Ojala – FIFA 
(en) Juhani Ojala – UEFA 
(en) Juhani Ojala – Transfermarkt 
(en) Juhani Ojala – national-football-teams.com 
(en) Juhani Ojala – WorldFootball.net 
(en) Juhani Ojala – Soccerbase.com 
(en) Juhani Ojala – FootballDatabase.eu 
(de) Juhani Ojala – fussballdaten.de 
(en) Juhani Ojala – Soccerway 
(en) Juhani Ojala – EU-Football.info
Marcus Forss

Marcus Forss (født 18. juni 1999) er en finsk fotballspiller som spiller for den engelske klubben Middlesbrough.


== Landslaget ==
Han ble tatt ut i Finlands EM-tropp til EM i fotball 2021.


== Referanser ==


== Eksterne lenker ==
(en) Marcus Forss – FIFA 
(en) Marcus Forss – UEFA 
(en) Marcus Forss – Transfermarkt 
(en) Marcus Forss – national-football-teams.com 
(en) Marcus Forss – WorldFootball.net 
(en) Marcus Forss – Soccerbase.com 
(en) Marcus Forss – Soccerway 
(en) Marcus Forss – EU-Football.info 
(en) Marcus Forss – FBref
Drammensavisa DA

Drammensavisa er en annonsefinansiert lokalavis i Drammen som ble utgitt første gang 24. februar 2021. Avisen utgis ukentlig.
Ansvarlig redaktør er Geir A. Arneberg. Det redaksjonelle innholdet skrives av Polinor Medias journalister og frilansere. Avisen distribueres til 35 000 husstander i Drammen, og kan i tillegg leses på nett. Siste onsdag hver måned blir avisen levert med avisen Dagens Næringsliv som supplement; disse utgavene blir også levert til næringslivet i området.


== Ansvarlig redaktør ==
Geir A. Arneberg - Tidligere ansvarlig redaktør i Byavisa Drammen.


== Referanser ==
Jørgen Magnus Haslum

Jørgen Magnus Haslum er en norsk bass-baryton, født i 1993, som studerer ved Operahøyskolen i Oslo. Han begynte studiene i Bergen ved Griegakademiet og fortsatte i Oslo ved Operahøyskolen. Deretter flyttet han til New York for å studere med Mark Schnaible i to år. Han er nå student av Yngve Søberg.
I løpet av studiene har haslum blant annet spilt rollene som: “Frank” (Die Fledermaus) “Sprecher” (Die Zauberflöte) “Betto” (Gianni Schicchi) “Publio” (La Clemenza di Tito) “Antonio” (Le Nozze di Figaro). Siden 2014 har han samarbeidet med Opera Bergen og har blant annet opptrådt i roller som "Lord of Bethune" (I Vespri Sciciliani) "Commisario" (Madama Butterfly) "Angelotti" (Tosca) og "Nourabad" (Les pêcheur) de perles).
I 2018 vant Haslum andre-prisen i Nina Grieg Solo Competition.


== Referanser ==
Aksel Inge Sinding

Aksel Inge Sinding (født 1986) er en norsk klinisk psykolog og sakprosaforfatter.Sinding tok første del av utdanningen sin ved Universitetet i Bergen og har siden videreutdannet seg ved Norsk institutt for emosjonsfokusert terapi. I 2016 etablerte Sinding Vandrepsykologen, der han møtte klienter til samtaler under vandring i Frognerparken. TV 2 omtalte saken om møtet med Eirik Lundblad, fra leger uten grenser som gav grobunn for konseptet med som siden er forankret i Institutt for Psykologisk Rådgivning, der han jobber..
Sinding har gitt ut boka Klok på følelser - det følelsene prøver å fortelle deg og hatt fast spalte i Aftenposten Si;D. I 2021 bidro han med det faglige innholdet til podcastserien Drage i magen rettet mot barnehagebarn og voksne som jobber med barn. Han bidrar jevnlig på radio og i aviser.Fra 2018 til 2019 satt han i Ung i dag-utvalget som leverte NOU 2019: 19: Jenterom, gutterom og mulighetsrom — Likestillingsutfordringer blant barn og unge.


== Referanser ==


== Eksterne lenker ==
Om Sinding på ipr.no
Jon Flydal Blichfeldt

Jon Flydal Blichfeldt (født 1977) er en norsk kordirigent og cellist. Blichfeldt er utdannet ved Griegakademiet i Bergen Høgskolen i Tromsø, og har i løpet av karrieren sin blant annet dirigert Ole Bull Kammerkor, Vokalensemblet Skrik, Osterøykoret, Bergen Mannskor og Mannskoret Arme Riddere.Fra 2003 til 2010 var han musikkfaglig korkonsulent i Norges Korforbund Hordaland/Vest.  


== Priser ==
Vinner av dommerprisen «Vi elsker dere» med Bergen Mannskor under korkonkurransen Syng For Oss 2020
Heat-vinner og 2.plass/Runner Up i finalen av London International Choral Competition 2017 m/Ole Bull Kammerkor
med Osterøykoret vinner av blandakorklassen i korkonkurransen Syng For Oss 2016
med Osterøykoret vinner av blandakorklassen i korkonkurransen Syng For Oss 2014
med Osterøykoret vinner av norhordlandskortevlinga Koriaden 2013
med Vokalensemblet Skrik vinner av Grand Prix i korkonkurransen Syng For Oss 2012
dirigentprisen under In.. Canto sul Garda, internasjonal korkonkurranse i Riva del Garda 2011
2. plass i NM klasse A for mannskoret med Mannskoret Arme Riddere i NM 2003 i Bergen. Koret fremførte "Fredmanns epistel nr. 13”, ”Fela”, og ”Paid my dues”.


== Referanser ==


== Eksterne lenker ==
(no) Offisielt nettsted
Kjetil Høgseth Felde

Kjetil Høgseth Felde (født 1971) er en norsk politiker fra Senterpartiet og ordfører i Fjaler kommune fra 2019.


== Referanser ==
Geir A. Arneberg

Geir André Arneberg er en norsk journalist og redaktør.
Arneberg har tidligere jobbet i Byavisa Drammen som ansvarlig redaktør i 11 år, han har også jobbet i Lågendalsposten, VG, Østlands-Posten og Fremtiden. Arneberg startet som ansvarlig redaktør i den nye ukeavisen Drammensavisa januar 2021.Arneberg startet karrieren i 1986 som journalist for avisen Sarpen, i Fremtiden var han sportsredaktør.


== Referanser ==
Brave (nettleser)

Brave er en nettleser med fri og åpen kildekode, utviklet av Brave Software, Inc. og basert på Chromium. Nettleseren blokkerer reklame og sporing på nettsteder og tilbyr en måte for brukere å sende bidrag som kryptovaluta i form av Basic Attention Tokens (BAT) til nettsteder og innholdsskapere i tillegg til å kunne lagre kryptovalutaen de har tjent inn.Per 2021 er Brave utgitt til Windows, macOS, Linux, Android og iOS. I november 2020 passerte nettleseren 20 millioner aktive brukere.


== Virksomhet ==
I august 2016 hadde selskapet mottatt minst sju millioner dollar i engelinvesteringer fra flere firmaer som baserer seg på risikokapital, inkludert blant andre Peter Thiels Founders Fund, Propel Venture Partners, Pantera Capital, Foundation Capital og Digital Currency Group.I november 2019 lanserte selskapet Brave annonsetjenesten Brave Ads, et annonsenettverk som returnerer en andel på 70 % til brukerne. Noen av klientene inkluderte selskapets partnere som Vice, Home Chef, ConsenSys, eToro og andre.I januar 2021 integrerte Brave søkemotoren Ecosia som et av alternativene for søkemotorer. I mars 2021 kjøpte Brave Tailcat, en søkemotor utviklet av Cliqz.I oktober 2020 ble Brave den best rangerte nettleseren på Google Play Store. I november 2020 rapporterte Brave å ha 20 millioner månedlige brukere og én million aktive brukere hver dag, og i februar 2021 passerte den 25 millioner månedlige aktive brukere.


== Referanser ==


== Eksterne lenker ==
Offisielt nettsted 
Offisielt nettsted 
Offisiell blogg 
(en) Brave (web browser) – kategori av bilder, video eller lyd på Commons
Bachi Singh Rawat

Bachi Singh Rawat (født 1. august 1949 i landsbyen Thapla nær Ranikhet i distriktet Almora i United Provinces i India, død 18. april 2021 i Rishikesh i Uttarakhand) var en indisk politiker.


== Liv og virke ==
Bachi Singh Rawat tok juridisk utdfannelse ved Lucknow University og deretter økonomisk utdannelse ved Agra University.
Han tilhørte Bharatiya Janata Party (BJP). Fra 1993 til 1996 var han medlem av den lovgivende forsamling i Uttar Pradesh og i en periode deputert minister i delstatsregjeringen. Han var deretter på det nasjonale plan parlamentsmedlem, i Lok Sabha, for valgkretsen Almora i Uttarakhand i fire perioder. Han måtte søke neste gjenvalg fra Nainital for den 15. Lok Sabha, ettersom Almora ble designert en designert valgkrets. Da tapte han imidlertid valget mot K. C. Singh Baba (INC).
Fra oktober til november 1999 var han Indias foresvarsminister, fra 22. november 1999 til til 2004 minister fof vitenskap og teknologi.
Rawat døde 18. april 2021, i en alder av 71 år, av covid-19.


== Referanser ==


== Eksterne lenker ==
Official biographical sketch in Parliament of India website
Christopher Mvunga

Christopher Mphanza Mvunga (født 15. november 1965) er en zambisk embedsmann, som fra oktober 2020 til september 2021 var sentralbanksjef for Zambias bank (Bank of Zambia).


== Utdanning og yrkeskarriere ==
Mvunga er utdannet regnskapsfører, og er kvalifisert som Associate of the Association of Chartered Certified Accounts (ACCA). Han har også utdanning innen prisstrategier.Før han ble sentralbanksjef jobbet han i finansdepartementet i Zambia. Fra 2015 til 2016 var han visefinansminister i departementet for finans og nasjonal planlegging, og fra 2016 til 2020 var han visestatssekretær i departementet for finans og økonomisk utvikling.Da tidligere sentralbanksjef Denny Kalyalya ble avsatt i august 2020 ble Mvunga utpekt til ny sentralbanksjef. Mindre enn et år senere gikk han av, da Hakainde Hichilema ble valgt til president i Zambia. Visesentralbanksjef Francis Chipimo overtok da stillingen midlertidig.


== Referanser ==